छात्रों ने रामजस काॅलेज की घटना के विरोध में निकाला तिरंगा मार्च
अखिलभारतीय विद्यार्थी परिषद ने दिल्ली के रामजस काॅलेज की घटना के विरोध में तिरंगा मार्च निकाला। कॉलेज में वामपंथियों के कुकृत्य पर अपना आक्रोश जाहिर करते हुए अभाविप सदस्यों ने कहा कि अभिव्यक्ति की आजादी के नाम पर देश विरोधियों को यह मौका नहीं दिया जाएगा कि वे देश के विरोध में नारे लगाएं और युवाओं को बरगलाने का काम करें। विरोध मार्च गणपति धर्मशाला से निकलकर पंचमुहान के रास्ते थाना रोड, छहमुहान होकर सद्दीक चौक, योध सिंह नामधारी महिला काॅलेज के रास्ते कचहरी से होकर जेलहाता के रास्ते फिर से छहमुहान पहुंचा, जहां सभा आयोजित की गयी। कार्यक्रम की अध्यक्षता नगर मंत्री विनीत पांडेय ने की। संचालन नगर सह मंत्री राजकिशोर सिंह ने किया।
मौके पर एनपीयू छात्र संघ के वक्ताओं ने कहा कि जाे देश के टुकड़े करने की बात करते हैं, वही लोग खुद को वास्तविक देशभक्त और राष्ट्रवादी संगठनों को फिरंगी बताने में लगे हैं। सच तो यह है कि ऐसी देश विरोधी ताकतें अभिव्यक्ति की स्वतंत्रता के नाम पर अपने एजेंडे को जिंदा रखने का प्रपंच कर रही हैं, जिसका माध्यम उमर खालिद की जगह गुरमेहर को बनाया जा रहा है। शर्म से दूर हाे चुके ऐसे संगठन उमर खालिद को गेस्ट बनाकर भी खुद को गौरवान्वित महसूस करते हैं और दूसरों पर गुंडागर्दी करने का आरोप लगाते हैं। दरअसल भारत के टुकड़े करने और कश्मीर की आजादी ही वामपंथियों की वास्तविक राष्ट्रभक्ति है। छात्रों ने कहा कि देशद्रोह का नारे लगाने वाले अभिव्यक्ति की आजादी के नाम पर वह सबकुछ करने की छूट पाना चाहते हैं जाे आतंकी और नक्सली करते रहे हैं, लेकिन अभाविप उनकी इस मंशा को पूरा नहीं होने देगा। इस अवसर पर एनपीयू छात्र संघ के अध्यक्ष राजीव रंजन देव पांडेय, विवि संयोजक श्वेतांक गर्ग, जिला संयोजक हरिवंश सिंह, सतीश तिवारी, सुशील कुमार, धर्मेंद्र विश्वकर्मा, पूर्णिमा सिंह, जागृति, स्नेहा, रिमझिम, प्रभात सिंह, अमित तिवारी, युवराज शुक्ला, अभिषेक उपाध्याय, सूर्यकांत पासवान, अंकित, विशाल, राहत, कमलेश, मनीष तिवारी, मनेाज, प्रिंस, प्रकाश राय, मुकेश विश्वकर्मा, अभिषेक पांडेय, आकांक्षा, मधु चांदनी आदि मौजूद थे।
प्रदर्शन सह झंडा यात्रा निकालते अभाविप छात्र नेता।
hin_Deva hin_Deva hin_Deva hin_Deva